चाभी या क्लिकर से अपनी कार का ताला खोलिए और ड्राइवर वाली साइड में बैठिए। अपनी सीट को अपनी ज़रूरत के हिसाब से किसी भी दिशा में ऐसे एडजस्ट कर लीजिये ताकि आप आराम से कंट्रोल्स तक पहुँच सकें और खिड़कियों से बाहर देख सकें। मिरर्स को ऐसे घुमा लीजिये ताकि आप गाड़ी के पीछे और किनारों पर क्लियरली (clearly) देख सकें। ड्राइविंग शुरू करने से पहले कार के ब्लाईंड स्पॉट्स पहचान लीजिये, ताकि आप मुड़ने और लेन बदलने से पहले उनको चेक कर सकें। शुरू करने से पहले यह आवश्यक है कि आप एक्सेलेरेटर और ब्रेक पेडल, स्टीयरिंग व्हील, गियर सेलेक्टर लीवर, लाइट कंट्रोल, डिफ़्रोस्टर, और विंडशील्ड वाइपर को जान लें।  आपके पैर जहां पर होंगे उस जगह के ठीक सामने ब्रेक और एक्सेलेरेटर पेडल स्थित होंगे। ब्रेक पेडल बाएँ पर होगा और एक्सेलेरेटर दाईं ओर होगा। स्टीयरिंग व्हील ड्राइवर के कंसोल के केंद्र में बड़ा व्हील होगा। गाड़ी के पहिये दाईं और बाईं ओर घुमाने के लिए इसे घुमाइए। स्टीयरिंग कॉलम पर (आम तौर पर बाईं ओर) एक छोटा लीवर होता है जो रेस्ट की स्थिति में बीच में रहता है और उसकी ऊपर और नीचे दो लॉकिंग स्थितियाँ होती हैं। यह मुड़ने का सिग्नल होता है। अक्सर स्टीयरिंग व्हील के बाईं ओर कंसोल पर माउंट किया हुआ या स्टीयरिंग कॉलम पर स्थित किसी नौब (knob) पर वह कंट्रोल होता है जिससे हेडलाइट्स ऑन तथा ऑफ की जाती है। गियर सेलेक्टर लीवर आम तौर पर इन दो जगहों में से एक पर होता है: या तो यह स्टीयरिंग कॉलम के दाईं ओर माउंटेड होता है या ड्राइवर और पैसेंजर सीट के बीच में होता है। इस पर एक डिस्प्ले होगा जहां गियर इंडीकेटर दिखेंगे, और उन पर आम तौर पर "P", "D", "N", और "R" तथा कुछ नंबर्स मार्क किए गए होंगे। जब गियर्स को स्टीयरिंग कॉलम पर शिफ्ट किया जाता है, तब डिस्प्ले आम तौर पर स्पीडोमीटर के नीचे, इन्स्ट्रुमेंट पैनल पर लोकेटेड होता है। सुनिश्चित करिए कि आप, और जो भी सवारियाँ गाड़ी में हों, पूरे समय अपनी सीट बेल्ट्स बाँधे रहें।

===
Write a summary of the previous text in Vietnamese:
Vào trong xe. Điều chỉnh ghế phù hợp với nhu cầu. Xác định các chức năng điều khiển xe. Cài dây an toàn.